30/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de outubro de 2014 da Xefatura Territorial da Coruña pola que se concede a autorización dunha instalación eléctrica no concello de Santa Comba (IN407A 2014/041-1)

Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/041-1 Solicitante: Electra de Santa Comba, S. L. Domicilio social: R/ Miraflores, nº 20-Baixo, 15840 Santa Comba. Denominación: LMTS Ventosa-Brasil II-Pontevedra e CT Ramos. Situación: Concello de Santa Comba. - A liña de media tensión soterrada iníciase no Centro de Seccionamento existente no núcleo de Ventosa (Expte.: 328/2010) en donde se instalará unha cela de proteción de saída de liña. Dende este CS parte un tramo de liña soterrada de media tensión por unha canalización existente(Expte.: 43/1996) ata o Centro de Trasnformación e Seccionamento RAMOS (a executar) e dende este C. T. e S. RAMOS partirán dous novos tramos de liña soterrada de Media Tensión, que un alimentará o C. T. BRASIL II (Expte.: 103/2007) e outra alimentará o C. T. PONTEVEDRA (Expte.: 52.439). En ambos centros instalarase unha cela de protección de saída de liña. A lonxitude total da liña será de 665 metros, sendo o condutor empregado RHZ1-2OL 12/20 kV 240 mm2 Al, con tensión nominal de 20 kV. - O Centro de Transformación e Seccioamento RAMOS ubicarase en local específico na planta baixa do edificio ubicado na rúa Eduardo Pondal (Santa Comba) e estará composto por tres celas de liña e unha de proteción modulares de illamento e corte SF6; un conxunto de pararraios autoválvulas de 10 kA-24 kV en bornes do trafo; un transformador de 400 kVA con refrixeración natural en baño de aceite, con tensión primaria de 20 kV e tensión secundaria de 400/230 V e un cadro de baixa tensión con interruptor automático con relés de regulación. Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 20 de outubro de 2014 O Xefe Territorial Isidoro Martínez Arca